钦定古今图书集成/理学汇编/学行典/第218卷 > 崔汲文
## 钦定古今图书集成/理学汇编/学行典/第218卷 > 崔汲文

按《安阳县志》：“崔汲文，幼聪颖，长服庭训，对客谈论，亹
亹不竭，为当代贤士大夫所称述。性笃伦理，行敦孝
弟，弱冠居母丧，一遵古礼，衣麤淡食三年。父卒，隆冬
衰布，涉冰雪走千里，疏请恤典。旅邸苫块，若在丧次。
𫗴粥水饮，盐醢不入口，形容骨立。卿士大夫吊者，虑
其瘠，劝少节哀，但唯唯泣谢，竟不变。归庐外寝，终制”
乃复常。先后督学俱嘉奖焉，表其门曰“孝行。